Bathory (film)

***Bathory*** je slovensko-česko-maďarsko-britský koprodukčný film režiséra Juraja Jakubiska. Nakrúcanie filmu sa začalo v decembri 2005 a film bol uvedený v júli 2008. Je to prvý film Juraja Jakubiska v angličtine.

Film je založený na príbehu Alžbety Bátoriovej, uhorskej šľachtičnej 16. a 17. storočia, odohrávajúci sa na území Horného Uhorska, dnešnom Slovensku. Alžbeta Bátoriová bola známa tým, že zavraždila mnoho mladých dievčat.

* Réžia: Juraj Jakubisko
* Scenár: Juraj Jakubisko
* Hrajú: Anna Frielová, Vincent Regan, Hans Matheson, Karel Roden, Franco Nero, Deana Jakubisková-Horváthová, Bolek Polívka, Jiří Mádl, Lucie Vondráčková
* Rozpočet: cca 400 mil. slovenských korún

## Obsadenie
Na konci januára 2006 bola vyhlásená ako predstaviteľka Báthoriovej holandská herečka Famke Janssen a do médií sa dostali jej fotky s Jakubiskom. Jej prvé účinkovanie bolo naplánované na 6. marca 2006. Zatiaľ boli nakrúcané iné časti filmu (v ktorých neúčinkovala). Okolo 8. marca 2006 vyhlásili tlačové agentúry, že Janssenovú nahradila anglická herečka Anna Frielová.

## Hrajú  v hlavných úlohách
* Anna Frielová – Alžbeta Bátoriová
* Karel Roden – Juraj Thurzo	
* Franco Nero – Matej II. Habsburský	
* Jiří Korn – Kronikár
* Bolek Polívka – Mnich Peter
* Hans Matheson – Merisi Caravaggio
* Vincent Regan – František Nádašdy
* Deana Horváthová – Darvulia
* Antony Byrne – Pastor Ponický
* Lucie Vondráčková – Lucia
* Monika Hilmerová – Alžbeta Czoborová
* Andrej Hryc – Rychtár
* Jiří Mádl – Mnich Cyril
* Marek Majeský – Gabriel Bátory
* Marek Vašut – Gabriel Bethlen
* Míra Nosek – Miklós Zrínyi
* Michaela Drotárová – Erika
* Derek Dimir Pavelcik – Pavol Bátory

## Obsah filmu
Film zakladá na príbehu Alžbety Báthoriovej, maďarskej grófke v 16. a 17. storočí. Dej sa odohráva v časti Uhorska, dnešné Slovensko. V tejto verzii príbehu je grófka liečiteľka, ktorá robí rôzne liečiteľské experimenty a základné pitvy v “nemocnici” pod jej hradom. Príde do styku so známou čarodejnicou – Darvuliou, ktorá ju zachráni pred otrávením. Čarodejnica sľubuje Alžbete syna a večnú krásu. Na oplátku musí Alžbeta obetovať svoju lásku i reputáciu. Darvulia sa stane jej spoločníčkou. Medzitým začnú v okolí umierať mladé devy z na-prvý-pohľad nesúvisiacich dôvodov a vidíme Alžbetu kúpajúcu sa vo vani plnej červenej tekutiny, zatiaľčo zmrzačené telá dievčat sú pochované neďaleko. Dvaja mnísi zatiaľ prídu k záveru, že tekutina vo vani nie je krv, ale je to jednoducho voda sfarbená bylinami.

Po smrti jej manžela Ferenca Nádašdyho sa Alžbeta povadí s jeho intrigujúcim priateľom Jurajom Thurzom, ktorý sa pokúsi požiadať ju o ruku na pohrebe jej manžela. Jurajova milenka, ktorá je nadaná bylinkárka, mu ponúkne pomoc pri pomste za Alžbetine odmietnutie. Onedlho začne mať Alžbeta nereálne vízie a stavy. Raz tak dobodá na smrť ženu nožnicami. Neskôr prizná Darvulii, že už nevie rozoznať sen od skutočnosti. Darvulia zistí, že niekto pridával Alžbete halucinogénne hríby do pitia. Alžbeta nerozmýšla jasne a verí, že Darvulia je tomu na vine. Vyhodí ju. Thurzo a jeho žena potom chytia Darvuliu a mučia ju až jej vyrežú jazyk. Pred smrťou píše Thurzove meno krvou na stenu cely. Alžbeta mu sľubuje pomstu.

Thurzoví potom píšu Alžbetiným zaťom a ďaľším spojencom aby ju stíhali za čarodejníctvo. Keď ich plány opätovne zlyhajú, nakoniec sami chytia grófku a mučia jej služobníctvo, aby na ňu zradili usvedčujúce informácie. Sluhov potom popravia za ich údajné zločiny a Alžbeta je uväznená. Zúfalá z jej odlúčenia od syna leží na posteli a začne spievať, načo plamene z jej sviečok povstanú a pohltia ju. Keď o jej smrti počuje Thurzo, uznáva, že nakoniec znova urobila to čo by najmenej čakal, ako keď spolu kedysi hrali šach, prizná si že ju vždy miloval.

## Uvedenie na filmových festivaloch
*  Mezinárodní filmový festival Karlovy Vary, 4. júl 2008
*  Medzinárodný festival fantastického filmu Lund, 27. september 2008
*  festival v Cottbuse, 14. novembra 2008
*  Seville European Film Festival, november 2008
*  AFI Film Festival, 22. november 2008
*  Finále Plzeň, 23. apríl 2009
*  Strasbourg European Fantastic Film Festival, 16. september 2009

## Filmové ocenenia
*  World fest Houston 2011  • REMI špeciálná cena poroty za historickú/dobovú snímku  • REMI zlatá cena za "Najlepší výtvarný počin" 
*  Monaco Film Fest 2010  • Najlepší výtvarný počin
*  Slnko v sieti (cena) 2010   • Najlepší výtvarný počin  • Najlepšie kostýmy  • Najlepší ženský herecký výkon
*  IGRIC 2009  •  výtvarná koncepcia filmu Bathory 
*  Český lev 2008  • Divácky najúspešnejší film  • Najlepší výtvarný počin  • Najlepšie kostýmy

## Medzinárodná distribúcia
*   • Premiéra na Mezinárodní filmový festival Karlovy Vary 4. júl 2008
*  Slovensko  • Premiéra 10. júl 2008
*  Maďarsko  • Premiéra 7. január 2010
*  Spojené kráľovstvo  • Premiéra 3. december 2010
*  Nemecko  • Premiéra na Cottbus Film Festival 14. november 2008
*  Španielsko  • Premiéra na Seville European Film Festival november 2008
*  Portugalsko
*  Francúzsko + francúzsky hovoriace krajiny a bývalé kolónie  • Premiéra na Strasbourg European Fantastic Film Festival 16. september 2011
*  Belgicko
*  Luxembursko
*  Rumunsko
*  Chorvátsko  • Premiéra 15. november 2013
*  Srbsko
*  Severné Macedónsko
*  Slovinsko
*  Bosna a Hercegovina
*  Čierna Hora
*  Švajčiarsko
*  Rakúsko
*  Lichtenštajnsko
*  USA  • Premiéra na AFI Film Festival 22. november 2008
*  Brazília
*  Rusko  • Premiéra 23. október 2008
*  Austrália
*  Nový Zéland
*  Hongkong
*  Južná Kórea
*  Japonsko
*  Thajsko
*  Monako  • Premiéra na Monaco Charity Film Festival 10. máj 2009
*  Egypt
*  Spojené arabské emiráty
*  Irán
*  Irak
*  Jordán
*  Kuvajt
*  Saudská Arábia
*  Jemen
*  Líbya
*  Sudán
*  Katar

## Externé odkazy
* Trailer k filmu
* HN: Bathory je už vonku. Kritikov sklamala 
* Lidové noviny - počiatočná návštevnosť
* Recenzia filmu + 10 min. ukážka 
* Recenzia filmu v magazíne CinemaView.sk

Kategória:Slovenské filmové drámy
Kategória:České filmy
Kategória:Filmy režírované Jurajom Jakubiskom
Kategória:Filmy podľa názvu
Kategória:Filmy z 2008
Kategória:Filmy ocenené Slnkom v sieti